02019R0897 — SL — 03.06.2019 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B DELEGIRANA UREDBA KOMISIJE (EU) 2019/897 z dne 12. marca 2019 o spremembi Uredbe (EU) št. 748/2012 glede vključitve preverjanja skladnosti na podlagi tveganja v Prilogo I in izvajanja zahtev glede varstva okolja (Besedilo velja za EGP) (UL L 144 3.6.2019, str. 1)





popravljena z:









▼B

DELEGIRANA UREDBA KOMISIJE (EU) 2019/897

z dne 12. marca 2019

o spremembi Uredbe (EU) št. 748/2012 glede vključitve preverjanja skladnosti na podlagi tveganja v Prilogo I in izvajanja zahtev glede varstva okolja

(Besedilo velja za EGP)







Člen 1

(1) V členu 1(2) se doda naslednja točka (k):

„(k) ‚podatki o operativni ustreznosti‘ pomenijo podatke, ki so del certifikata tipa zrakoplova, certifikata tipa z omejitvami ali dodatnega certifikata tipa, zajemajo pa vse naslednje:

(i) minimalni program usposabljanja pilotov za pridobitev ratinga za tip, vključno z določitvijo ratinga za tip;

(ii) opredelitev obsega izvornih podatkov za potrditev zrakoplova kot podlage za objektivno potrditev ustreznosti simulatorjev ali začasnih podatkov kot podlage za njihovo začasno potrditev ustreznosti;

(iii) minimalni program za usposabljanje osebja za certificiranje vzdrževanja za rating za tip, vključno z določitvijo ratinga za tip;

(iv) določitev tipa ali različice za kabinsko posadko in podatkov, značilnih za tip, za kabinsko posadko;

(v) glavni seznam minimalne opreme.“;

(2) v členu 9 se doda naslednji odstavek 4:

„4. Z odstopanjem od odstavka 1 lahko proizvodna organizacija pri pristojnem organu zaprosi za izjeme od okoljskih zahtev iz prvega pododstavka člena 9(2) Uredbe (EU) 2018/1139 ( *1 ).

(3) Priloga I k Uredbi (EU) št. 748/2012 se spremeni v skladu s Prilogo k tej uredbi.

▼C1

Člen 2

Ta uredba začne veljati dvajseti dan po objavi v Uradnem listu Evropske unije.

Uporablja se od 23. marca 2020, z izjemo člena 1(2) in točke 11, točk 13 in 14, točk 23 do 26, točke 28, točke 30, točke 21.B.85 v točki 40 in točke 43 Priloge, ki se uporabljajo od 23. junija 2019.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA

Priloga I (del 21) k Uredbi (EU) št. 748/2012 se spremeni:

(1) vsebina se nadomesti z naslednjim:

„Vsebina Splošno TEHNIČNE ZAHTEVE SPLOŠNE DOLOČBE 21.A.1 Področje uporabe 21.A.2 Delovanje oseb, ki niso prosilci za certifikat ali njegovi nosilci 21.A.3A Napake, motnje v delovanju in okvare 21.A.3B Plovnostne zahteve 21.A.4 Usklajevanje med projektiranjem in proizvodnjo CERTIFIKATI TIPA IN CERTIFIKATI TIPA Z OMEJITVAMI 21.A.11 Področje uporabe 21.A.13 Upravičenost 21.A.14 Dokazovanje sposobnosti 21.A.15 Vloga 21.A.19 Spremembe, zaradi katerih je potreben nov certifikat tipa 21.A.20 Dokazovanje skladnosti z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja 21.A.21 Zahteve glede izdaje certifikata tipa ali certifikata tipa z omejitvami 21.A.31 Projekt tipa 21.A.33 Inšpekcijski pregledi in testiranje 21.A.35 Testni leti 21.A.41 Certifikat tipa 21.A.44 Obveznosti nosilca 21.A.47 Prenosljivost 21.A.51 Trajanje in stalna veljavnost 21.A.55 Vodenje evidenc 21.A.57 Priročniki 21.A.61 Navodila za stalno plovnost 21.A.62 Razpoložljivost podatkov o operativni ustreznosti SE NE UPORABLJA)SPREMEMBE CERTIFIKATOV TIPA IN CERTIFIKATOV TIPA Z OMEJITVAMI 21.A.90A Področje uporabe 21A.90B Standardne spremembe 21.A.91 Razvrstitev sprememb certifikata tipa 21.A.92 Upravičenost 21.A.93 Vloga 21.A.95 Zahteve glede odobritve malih sprememb 21.A.97 Zahteve glede odobritve velikih sprememb 21.A.101 Osnova za certifikacijo tipa, osnova za certifikacijo podatkov o operativni ustreznosti in zahteve glede varstva okolja pri veliki spremembi certifikata tipa 21.A.105 Vodenje evidenc 21.A.107 Navodila za stalno plovnost 21.A.108 Razpoložljivost podatkov o operativni ustreznosti 21.A.109 Obveznosti in oznake EPA DODATNI CERTIFIKATI TIPA 21.A.111 Področje uporabe 21.A.112A Upravičenost 21.A.112B Dokazovanje sposobnosti 21.A.113 Vloga za dodatni certifikat tipa 21.A.115 Zahteve glede odobritve velikih sprememb v obliki dodatnega certifikata tipa 21.A.116 Prenosljivost 21.A.117 Spremembe tistega dela proizvoda, za katerega velja dodatni certifikat tipa 21.A.118A Obveznosti in oznake EPA 21.A.118B Trajanje in stalna veljavnost 21.A.119 Priročniki 21.A.120A Navodila za stalno plovnost 21.A.120B Razpoložljivost podatkov o operativni ustreznosti PROIZVODNJA BREZ ODOBRITVE PROIZVODNE ORGANIZACIJE 21.A.121 Področje uporabe 21.A.122 Upravičenost 21.A.124 Vloga 21.A.125A Izdaja izjave o soglasju 21.A.125B Ugotovitve 21.A.125C Trajanje in stalna veljavnost 21.A.126 Sistem kontrole proizvodnje 21.A.127 Testi: zrakoplovi 21.A.128 Testi: motorji in propelerji 21.A.129 Obveznosti proizvajalca 21.A.130 Izjava o skladnosti ODOBRITEV PROIZVODNE ORGANIZACIJE 21.A.131 Področje uporabe 21.A.133 Upravičenost 21.A.134 Vloga 21.A.135 Izdaja odobritve proizvodne organizacije 21.A.139 Sistem kakovosti 21.A.143 Predstavitev 21.A.145 Zahteve za odobritev 21.A.147 Spremembe v odobreni proizvodni organizaciji 21.A.148 Spremembe lokacije 21.A.149 Prenosljivost 21.A.151 Pogoji odobritve 21.A.153 Spremembe pogojev odobritve 21.A.157 Preiskave 21.A.158 Ugotovitve 21.A.159 Trajanje in stalna veljavnost 21.A.163 Privilegiji 21.A.165 Obveznosti nosilca SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21.A.171 Področje uporabe 21.A.172 Upravičenost 21.A.173 Razvrstitev 21.A.174 Vloga 21.A.175 Jezik 21.A.177 Sprememba ali dopolnitev 21.A.179 Prenosljivost in ponovna izdaja v državah članicah 21.A.180 Inšpekcijski pregledi 21.A.181 Trajanje in stalna veljavnost 21.A.182 Identifikacija zrakoplova SPRIČEVALA O HRUPU 21.A.201 Področje uporabe 21.A.203 Upravičenost 21.A.204 Vloga 21.A.207 Sprememba ali dopolnitev 21.A.209 Prenosljivost in ponovna izdaja v državah članicah 21.A.210 Inšpekcijski pregledi 21.A.211 Trajanje in stalna veljavnost ODOBRITEV PROJEKTIVNE ORGANIZACIJE 21.A.231 Področje uporabe 21.A.233 Upravičenost 21.A.234 Vloga 21.A.235 Izdaja odobritve projektivne organizacije 21.A.239 Sistem zagotavljanja projektov 21.A.243 Podatki 21.A.245 Zahteve za odobritev 21.A.247 Spremembe v sistemu zagotavljanja projektov 21.A.249 Prenosljivost 21.A.251 Pogoji odobritve 21.A.253 Spremembe pogojev odobritve 21.A.257 Preiskave 21.A.258 Ugotovitve 21.A.259 Trajanje in stalna veljavnost 21.A.263 Privilegiji 21.A.265 Obveznosti nosilca DELI IN NAPRAVE 21.A.301 Področje uporabe 21.A.303 Izpolnjevanje veljavnih zahtev 21.A.305 Odobritev delov in naprav 21.A.307 Sprostitev delov in naprav za vgradnjo SE NE UPORABLJA)POPRAVILA 21.A.431A Področje uporabe 21A.431B Standardna popravila 21.A.432A Upravičenost 21.A.432B Dokazovanje sposobnosti 21.A.432C Vloga za odobritev projekta popravila 21.A.433 Zahteve glede odobritve projekta popravila 21.A.435 Klasifikacija in odobritev projekta popravila 21.A.439 Proizvodnja delov za popravila 21.A.441 Vključitev popravil 21.A.443 Omejitve 21.A.445 Nepopravljena škoda 21.A.447 Vodenje evidenc 21.A.449 Navodila za stalno plovnost 21.A.451 Obveznosti in oznake EPA SE NE UPORABLJA)DOVOLJENJA PO ODREDBI O EVROPSKEM TEHNIČNEM STANDARDU 21.A.601 Področje uporabe 21.A.602A Upravičenost 21.A.602B Dokazovanje sposobnosti 21.A.603 Vloga 21.A.604 Dovoljenje ETSO za pomožno pogonsko enoto (PPE) 21.A.605 Zahteve glede podatkov 21.A.606 Zahteve glede izdaje dovoljenja ETSO 21.A.607 Privilegiji dovoljenja ETSO 21.A.608 Deklaracija o projektu in izvedbi (DPI) 21.A.609 Obveznosti nosilcev dovoljenj ETSO 21.A.610 Odobritev odstopanj 21.A.611 Spremembe projektov 21.A.613 Vodenje evidenc 21.A.615 Inšpekcijski pregled agencije 21.A.619 Trajanje in stalna veljavnost 21.A.621 Prenosljivost DOVOLJENJE ZA LETENJE 21.A.701 Področje uporabe 21.A.703 Upravičenost 21.A.705 Pristojni organ 21.A.707 Vloga za pridobitev dovoljenja za letenje 21.A.708 Pogoji letenja 21.A.709 Vloga za odobritev pogojev letenja 21.A.710 Odobritev pogojev letenja 21.A.711 Izdaja dovoljenja za letenje 21.A.713 Spremembe 21.A.715 Jezik 21.A.719 Prenosljivost 21.A.721 Inšpekcijski pregledi 21.A.723 Trajanje in stalna veljavnost 21.A.725 Podaljšanje dovoljenja za letenje 21.A.727 Obveznosti nosilca dovoljenja za letenje 21.A.729 Vodenje evidenc IDENTIFIKACIJA PROIZVODOV, DELOV IN NAPRAV 21.A.801 Identifikacija proizvodov 21.A.803 Ravnanje z identifikacijskimi podatki 21.A.804 Identifikacija delov in naprav 21.A.805 Identifikacija kritičnih delov 21.A.807 Identifikacija artiklov ETSO POSTOPKI ZA PRISTOJNE ORGANE SPLOŠNE DOLOČBE 21.B.5 Področje uporabe 21.B.20 Obveznosti pristojnega organa 21.B.25 Zahteve glede organizacije pristojnega organa 21.B.30 Dokumentirani postopki 21.B.35 Spremembe v organizaciji in postopkih 21.B.40 Reševanje sporov 21.B.45 Poročanje/koordinacija 21.B.55 Vodenje evidenc 21.B.60 Plovnostne zahteve CERTIFIKATI TIPA IN CERTIFIKATI TIPA Z OMEJITVAMI 21.B.70 Certifikacijske specifikacije 21.B.75 Posebni pogoji 21.B.80 Osnova za certifikacijo tipa za certifikate tipa ali certifikate tipa z omejitvami 21.B.82 Osnova za certifikacijo podatkov o operativni ustreznosti za certifikat tipa za zrakoplov ali certifikat tipa z omejitvami 21.B.85 Določitev veljavnih zahtev glede varstva okolja in certifikacijskih specifikacij za certifikat tipa ali certifikat tipa z omejitvami 21.B.100 Stopnja vključenosti 21.B.103 Izdaja certifikata tipa ali certifikata tipa z omejitvami SE NE UPORABLJA)SPREMEMBE CERTIFIKATOV TIPA IN CERTIFIKATOV TIPA Z OMEJITVAMI 21.B.105 Osnova za certifikacijo tipa, zahteve glede varstva okolja in osnova za certifikacijo podatkov o operativni ustreznosti pri veliki spremembi certifikata tipa 21.B.107 Izdaja odobritve spremembe certifikata tipa DODATNI CERTIFIKATI TIPA 21.B.109 Osnova za certifikacijo tipa, zahteve glede varstva okolja in osnova za certifikacijo podatkov o operativni ustreznosti pri dodatnem certifikatu tipa 21.B.111 Izdaja dodatnega certifikata tipa PROIZVODNJA BREZ ODOBRITVE PROIZVODNE ORGANIZACIJE 21.B.120 Preiskave 21.B.125 Ugotovitve 21.B.130 Izdaja izjave o soglasju 21.B.135 Ohranitev izjave o soglasju 21.B.140 Sprememba izjave o soglasju 21.B.145 Omejitev, začasna razveljavitev in preklic izjave o soglasju 21.B.150 Vodenje evidenc ODOBRITEV PROIZVODNE ORGANIZACIJE 21.B.220 Preiskave 21.B.225 Ugotovitve 21.B.230 Izdaja potrdila 21.B.235 Stalen nadzor 21.B.240 Sprememba odobritve proizvodne organizacije 21.B.245 Začasna razveljavitev in preklic odobritve proizvodne organizacije 21.B.260 Vodenje evidenc SPRIČEVALA O PLOVNOSTI IN SPRIČEVALA O PLOVNOSTI Z OMEJITVAMI 21.B.320 Preiskave 21.B.325 Izdaja spričeval o plovnosti 21.B.326 Spričevalo o plovnosti 21.B.327 Spričevalo o plovnosti z omejitvami 21.B.330 Začasna razveljavitev in preklic spričeval o plovnosti in spričeval o plovnosti z omejitvami 21.B.345 Vodenje evidenc SPRIČEVALA O HRUPU 21.B.420 Preiskave 21.B.425 Izdaja spričeval o hrupu 21.B.430 Začasna razveljavitev in preklic spričevala o hrupu 21.B.445 Vodenje evidenc ODOBRITEV PROJEKTIVNE ORGANIZACIJEDELI IN NAPRAVESE NE UPORABLJA)POPRAVILA 21.B.450 Osnova za certifikacijo tipa in zahteve glede varstva okolja pri odobritvi projekta velikega popravila 21.B.453 Izdaja odobritve projekta popravila SE NE UPORABLJA)DOVOLJENJA PO ODREDBI O EVROPSKEM TEHNIČNEM STANDARDU 21.B.480 Izdaja dovoljenja ETSO DOVOLJENJE ZA LETENJE 21.B.520 Preiskave 21.B.525 Izdaja dovoljenj za letenje 21.B.530 Preklic dovoljenj za letenje 21.B.545 Vodenje evidenc IDENTIFIKACIJA PROIZVODOV, DELOV IN NAPRAV Dodatki Dodatek I – obrazec EASA 1 – Dovoljenje za sprostitev v uporabo Dodatek II – obrazec EASA 15a – Potrdilo o pregledu plovnosti Dodatek III – obrazec EASA 20a – Dovoljenje za letenje Dodatek IV – obrazec EASA 20b – Dovoljenje za letenje (ki ga izdajo odobrene organizacije) Dodatek V – obrazec EASA 24 – Spričevalo o plovnosti z omejitvami Dodatek VI – obrazec EASA 25 – Spričevalo o plovnosti Dodatek VII – obrazec EASA 45 – Spričevalo o hrupu Dodatek VIII – obrazec EASA 52 – Izjava o skladnosti zrakoplova Dodatek IX – obrazec EASA 53 – Dovoljenje za sprostitev v uporabo Dodatek X – obrazec EASA 55 – Potrdilo o odobritvi proizvodne organizacije Dodatek XI – obrazec EASA 65 – Izjava o soglasju za proizvodnjo brez odobritve proizvodne organizacije Dodatek XII – Kategorije testnih letov in s tem povezane kvalifikacije posadke za testne lete 85“;

(2) točka 21.A.14 se spremeni:

(a) točka (a) se nadomesti z naslednjim:

„(a) Prosilec za certifikat tipa ali certifikat tipa z omejitvami dokaže svojo sposobnost s tem, da ima odobritev projektivne organizacije, ki jo izda agencija v skladu s poddelom J.“;

(b) točka (c) se nadomesti z naslednjim:

„(c) Z odstopanjem od točke (a) lahko prosilec dokaže svojo sposobnost tako, da mu agencija potrdi program certifikacije, vzpostavljen v skladu s točko 21.A.15(b), če je proizvod, ki ga je treba certificirati:

1. zrakoplov ELA1 ali

2. motor ali propeler, vgrajen v zrakoplov ELA1.“;

(3) točka 21.A.15 se spremeni:

(a) točke (b), (c) in (d) se nadomestijo z naslednjim:

„(b) Vloga za certifikat tipa ali certifikat tipa z omejitvami vsebuje vsaj predhodne opisne podatke o proizvodu, njegovo nameravano uporabo in vrste operacij, za katere se zahteva certifikacija. Poleg tega vsebuje program certifikacije ali se po prvotni vložitvi vloge z njim dopolni zaradi dokazovanja skladnosti v skladu s točko 21.A.20, vanj pa so vključeni:

1. podroben opis projekta tipa, vključno z vsemi konfiguracijami, ki jih je treba certificirati;

2. predlagane obratovalne karakteristike in omejitve;

3. nameravana uporaba proizvoda in vrste operacij, za katere se zahteva certifikacija;

4. predlog za začetno osnovo za certifikacijo tipa, osnovo za certifikacijo podatkov o operativni ustreznosti in zahteve glede varstva okolja, ki se pripravi v skladu z zahtevami in možnostmi iz točk 21.B.80, 21.B.82 in 21.B.85;

5. predlog za razčlenitev programa certifikacije v smiselne skupine dejavnosti in podatkov za dokazovanje skladnosti, vključno s predlogom glede načinov dokazovanja skladnosti in glede s tem povezanih dokumentov o skladnosti;

6. predlog za oceno smiselnih skupin dejavnosti in podatkov za dokazovanje skladnosti, ki obravnava verjetnost neodkrite neskladnosti z osnovo za certifikacijo tipa, osnovo za certifikacijo podatkov o operativni ustreznosti ali zahtevami glede varstva okolja in morebitni vpliv navedene neskladnosti na varnost proizvoda ali varstvo okolja. Predlagana ocena upošteva najmanj elemente iz podtočk 1 do 4 točke 21.B.100(a). Vloga na podlagi te ocene vsebuje predlog za vključenost agencije v preverjanje dejavnosti in podatkov za dokazovanje skladnosti ter

7. časovni razpored projekta s pomembnejšimi mejniki.

(c) Prosilec v primeru sprememb programa certifikacije, ki vplivajo na katero koli od točk 1 do 7 točke (b), posodobi projekt certifikacije po njegovi prvotni predložitvi agenciji.

(d) Zaradi odobritve podatkov o operativni ustreznosti vloga za certifikat tipa ali certifikat tipa z omejitvami za zrakoplov vključuje njene dopolnitve ali se z njimi dopolni po prvotni vložitvi.“;

(b) dodata se naslednji točki (e) in (f):

„(e) Vloga za certifikat tipa ali certifikat tipa z omejitvami za velika letala ali velike rotoplane velja pet let, vloga za kateri koli drug certifikat tipa ali certifikat tipa z omejitvami pa velja tri leta, razen če prosilec ob vložitvi vloge ne dokaže, da proizvod zahteva več časa, da se dokaže in razglasi skladnost, agencija pa se s podaljšanim rokom strinja.

(f) Če certifikat tipa ali certifikat tipa z omejitvami v roku iz točke (e) ni bil izdan ali če je očitno, da ne bo izdan, lahko prosilec:

1. vloži novo vlogo ter zagotovi skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih določi in o njih uradno obvesti agencija v skladu s točkami 21.B.80, 21.B.82 in 21.B.85 za datum nove vloge ali

2. prosi za podaljšanje roka iz točke (e) in predlaga nov datum za izdajo certifikata tipa ali certifikata tipa z omejitvami. V takem primeru prosilec zagotovi skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih določi in o njih uradno obvesti agencija v skladu s točkami 21.B.80, 21.B.82 in 21.B.85 za datum, ki ga izbere prosilec. Vendar navedeni datum ne sme biti več kot pet let zgodnejši od novega datuma, ki ga predlaga prosilec za izdajo certifikata tipa ali certifikata tipa z omejitvami za vlogo za certifikat tipa ali certifikat tipa z omejitvami za velik zrakoplov ali velik rotoplan in ne več kot tri leta zgodnejši za vlogo za kateri koli drug certifikat tipa ali certifikat tipa z omejitvami.“;

(4) točka 21.A.16A se črta;

(5) točka 21.A.16B se črta;

(6) točka 21.A.17A se črta;

(7) točka 21.A.17B se črta;

(8) točka 21.A.18 se črta;

(9) točki 21.A.20 in 21.A.21 se nadomestita z naslednjim:

„21.A.20 Dokazovanje skladnosti z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja

(a) Prosilec po tem, ko agencija sprejme program certifikacije, dokaže skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih agencija določi in o njih uradno obvesti prosilca v skladu s točkami 21.B.80, 21.B.82 in 21.B.85, ter agenciji predstavi načine, s katerimi je bila ta skladnost dokazana.

(b) Prosilec agenciji poroča o vseh težavah ali dogodkih med postopkom dokazovanja skladnosti, ki bi lahko znatno vplivali na oceno tveganja iz točke 21.A.15(b)(6) ali na program certifikacije ali na podlagi katerih bi bila sicer potrebna sprememba stopnje vključenosti agencije, o kateri je bil prosilec predhodno uradno obveščen v skladu s točko 21.B.100(c).

(c) Prosilec v dokumentih o skladnosti zabeleži utemeljitev skladnosti, kot je navedeno v programu certifikacije.

(d) Po izvedbi vseh dokazovanj skladnosti v skladu s programom certifikacije, vključno z vsemi inšpekcijskimi pregledi in testiranji v skladu s točko 21.A.33, ter po opravljenih vseh testnih letih v skladu s točko 21.A.35, prosilec izjavi:

1. da je dokazal skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih agencija določi in o njih uradno obvesti na podlagi programa certifikacije, ki ga je sprejela agencija, ter

2. da ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(e) Prosilec agenciji predloži izjavo o skladnosti iz točke (d). Če ima prosilec ustrezno odobritev projektivne organizacije, se izjava o skladnosti izda v skladu s poddelom J in predloži agenciji.

21.A.21 Zahteve glede izdaje certifikata tipa ali certifikata tipa z omejitvami

(a) Za izdajo certifikata tipa proizvoda ali, če zrakoplov ne izpolnjuje bistvenih zahtev iz Priloge II k Uredbi (EU) 2018/1139, certifikata tipa zrakoplova z omejitvami, prosilec:

1. dokaže svojo sposobnost v skladu s točko 21.A.14;

2. upošteva točko 21.A.20;

3. za motor in propeler, če sta vgrajena v zrakoplov, dokaže, da:

(A) je bil certifikat tipa izdan ali določen v skladu s to uredbo ali

(B) je bilo dokazano, da sta skladna z določeno osnovo za certifikacijo tipa zrakoplova in z zahtevami glede varstva okolja, ki jih kot potrebne za zagotovitev varnega leta zrakoplova določi in o njih uradno obvesti agencija.

(b) Z odstopanjem od točke (a)(2) je prosilec na svojo zahtevo, ki jo vključi v izjavo iz točke 21.A.20(d), upravičen do izdaje certifikata tipa ali certifikata tipa z omejitvami za zrakoplov, še preden dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se navedeni podatki dejansko uporabijo.“;

(10) točka 21.A.23 se črta;

(11) v točki 21.A.31(a) se točka 4 nadomesti z naslednjim:

„4. kateri koli drugi podatki, ki s primerjavo omogočajo določitev plovnosti in, če je primerno, okoljske značilnosti poznejših proizvodov istega tipa.“;

(12) točka 21.A.33 se nadomesti z naslednjim:

„21.A.33 Inšpekcijski pregledi in testiranje

(a) (Rezervirano)

(b) Prosilec pred izvedbo posameznega testiranja v okviru dokazovanja skladnosti, kot se zahteva v točki 21.A.20, preveri:

1. ali so za testni primerek:

(i) materiali in postopki ustrezno skladni s specifikacijami za predlagani projekt tipa;

(ii) deli proizvodov ustrezno skladni z načrti za predlagani projekt tipa in

(iii) proizvodni procesi, konstrukcija in montaža ustrezno skladni s tistimi iz predlaganega projekta tipa ter

2. ali je preskusna in merilna oprema, ki se uporabi pri testiranju, ustrezna za testiranje in ustrezno kalibrirana.

(c) Prosilec na podlagi preverjanj, izvedenih v skladu s točko (b), izda izjavo o skladnosti, v kateri navede vse morebitne neskladnosti in utemeljitev, da te ne bodo vplivale na rezultate testa, agenciji pa omogoči inšpekcijski pregled, ki se ji zdi potreben za preverjanje veljavnosti navedene izjave.

(d) Prosilec agenciji omogoči, da:

1. pregleda vse podatke in informacije, ki se nanašajo na dokazovanje skladnosti, in

2. prisostvuje kateremu koli testiranju ali inšpekcijskemu pregledu ali izvede tako testiranje ali inšpekcijski pregled, opravljen za dokazovanje skladnosti.

(e) Glede vseh testiranj in inšpekcijskih pregledov, ki jim prisostvuje ali jih izvede agencija v skladu s točko (d)(2):

1. prosilec agenciji predloži izjavo o skladnosti iz točke (c) in

2. na testnem primerku ali preskusni in merilni opremi se ne izvede nobena sprememba, ki vpliva na veljavnost izjave o skladnosti, in sicer v obdobju od izdaje izjave o skladnosti iz točke (c) do predložitve testnega primerka agenciji za testiranje.“;

(13) točka 21.A.41 se nadomesti z naslednjim:

„21.A.41 Certifikat tipa

Certifikat tipa in certifikat tipa z omejitvami vključujeta projekt tipa, obratovalne omejitve, listo podatkov certifikata tipa za plovnost in emisije, veljavno osnovo za certifikacijo tipa in zahteve glede varstva okolja, s katerimi agencija beleži skladnost, ter vse druge pogoje ali omejitve, predpisane za proizvod v veljavnih certifikacijskih specifikacijah in zahtevah glede varstva okolja. Certifikat tipa in certifikat tipa z omejitvami za zrakoplove poleg tega vključujeta tudi veljavno osnovo za certifikacijo podatkov o operativni ustreznosti, podatke o operativni ustreznosti in listo podatkov certifikata tipa za hrup. Lista podatkov certifikata tipa in certifikata tipa z omejitvami za zrakoplov vključuje zapis o skladnosti glede emisij CO2 in lista podatkov certifikata tipa za motor vključuje zapis o skladnosti glede izpušnih emisij.“;

(14) točka 21.A.91 se nadomesti z naslednjim:

„21.A.91 Razvrstitev sprememb certifikata tipa

Spremembe certifikata tipa so razvrščene na male in velike. ‚Manjša sprememba‘ nima znatnega učinka na maso, ravnotežje, trdnost strukture, zanesljivost, operativne značilnosti, podatke o operativni ustreznosti ali druge značilnosti, ki vplivajo na plovnost proizvoda ali njegove okoljske značilnosti. Brez poseganja v točko 21.A.19 so po tem poddelu vse druge spremembe ‚velike spremembe‘. Velike in male spremembe so odobrene v skladu s točko 21.A.95 ali 21.A.97 in ustrezno označene.“;

(15) točka 21.A.93 se nadomesti z naslednjim:

„21.A.93 Vloga

(a) Vloga za odobritev spremembe certifikata tipa se vloži v obliki in na način, ki ju določi agencija.

(b) Vloga vsebuje program certifikacije ali se po prvotni vložitvi vloge z njim dopolni zaradi dokazovanja skladnosti v skladu s točko 21.A.20, vanj pa so vključeni:

1. opis spremembe, ki opredeljuje:

(i) konfiguracije proizvoda v certifikatu tipa, ki bo spremenjena;

(ii) vsa področja proizvoda v certifikatu tipa, vključno z odobrenimi priročniki, ki so spremenjeni ali na katere vpliva sprememba, in

(iii) če sprememba vpliva na podatke o operativni ustreznosti, vse potrebne spremembe podatkov o operativni ustreznosti;

2. opredelitev vseh potrebnih ponovnih preiskav za dokazovanje skladnosti spremembe in področij, na katera sprememba vpliva, z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja in

3. v primeru velike spremembe certifikata tipa:

(i) predlog za začetno osnovo za certifikacijo tipa, osnovo za certifikacijo podatkov o operativni ustreznosti in zahteve glede varstva okolja, ki se pripravi v skladu z zahtevami in možnostmi iz točke 21.A.101;

(ii) predlog za razčlenitev programa certifikacije v smiselne skupine dejavnosti in podatkov za dokazovanje skladnosti, vključno s predlogom glede načinov dokazovanja skladnosti in glede s tem povezanih dokumentov o skladnosti;

(iii) predlog za oceno smiselnih skupin dejavnosti in podatkov za dokazovanje skladnosti, ki obravnava verjetnost neodkrite neskladnosti z osnovo za certifikacijo tipa, osnovo za certifikacijo podatkov o operativni ustreznosti ali zahtevami glede varstva okolja in morebitni vpliv navedene neskladnosti na varnost proizvoda ali varstvo okolja. Predlagana ocena upošteva najmanj elemente iz podtočk 1 do 4 točke 21.B.100(a). Vloga na podlagi te ocene vsebuje predlog za vključenost agencije v preverjanje dejavnosti in podatkov za dokazovanje skladnosti in

(iv) časovni razpored projekta s pomembnejšimi mejniki.

(c) Vloga za spremembo certifikata tipa za velike zrakoplove ali velike rotoplane velja pet let, vloga za spremembo katerega koli drugega certifikata tipa pa velja tri leta. Če sprememba ni odobrena ali je očitno, da ne bo odobrena v roku, določenem v tej točki, lahko prosilec:

1. vloži novo vlogo za spremembo certifikata tipa ter zagotovi skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih določi agencija v skladu s točko 21.A.101 in o njih uradno obvesti v skladu s točko 21.B.105 za datum nove vloge, ali

2. prosi za podaljšanje roka iz prvega stavka točke (c) glede prvotne vloge in predlaga nov datum za izdajo odobritve. V takem primeru prosilec zagotovi skladnost z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja, kot jih določi agencija v skladu s točko 21.A.101 in o njih uradno obvesti v skladu s točko 21.B.105 za datum, ki ga izbere prosilec. Vendar datum ne sme biti več kot pet let zgodnejši od novega datuma, ki ga predlaga prosilec za izdajo odobritve za vlogo za certifikat tipa ali certifikat tipa z omejitvami za velik zrakoplov ali velik rotoplan, in ne več kot tri leta zgodnejši za vlogo za kateri koli drug certifikat tipa ali certifikat tipa z omejitvami.“;

(16) točke 21.A.95, 21.A.97 in 21.A.101 se nadomestijo z naslednjim:

„21.A.95 Zahteve glede odobritve malih sprememb

(a) Male spremembe certifikata tipa razvrsti in odobri:

1. agencija ali

2. odobrena projektivna organizacija v okviru svojih privilegijev iz točk 1 in 2 točke 21.A.263(c), kot je navedeno v pogojih odobritve.

(b) Mala sprememba certifikata tipa se odobri le:

1. ko se dokaže, da so sprememba in področja, na katera sprememba vpliva, skladni z osnovo za certifikacijo tipa in zahtevami glede varstva okolja, ki so kot sklic navedene v certifikatu tipa;

2. pri spremembi, ki vpliva na podatke o operativni ustreznosti, ko se dokaže, da so potrebne spremembe podatkov o operativni ustreznosti v skladu z osnovo za certifikacijo podatkov o operativni ustreznosti, ki je kot sklic navedena v certifikatu tipa;

3. ko je razglašena skladnost z osnovo za certifikacijo tipa, ki se uporablja v skladu s točko 1, in so utemeljitve skladnosti zabeležene v dokumentih o skladnosti in

4. ko ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(c) Z odstopanjem od točke 1 v točki (b) se lahko certifikacijske specifikacije, ki so se začele uporabljati po tistih specifikacijah, ki so kot sklic navedene v certifikatu tipa, uporabijo za odobritev male spremembe, če ne vplivajo na dokazovanje skladnosti.

(d) Z odstopanjem od točke (a) in na prošnjo prosilca, vključeno v izjavo iz točke 21.A.20(d), se mala sprememba certifikata tipa za zrakoplov lahko odobri, preden se dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se navedeni podatki dejansko uporabijo.

(e) Prosilec agenciji predloži bistvene podatke za spremembo in izjavo, da je bila skladnost dokazana v skladu s točko (b).

(f) Odobritev male spremembe certifikata tipa se omeji na posamezne konfiguracije certifikata tipa, na katere se sprememba nanaša.

21.A.97 Zahteve glede odobritve velikih sprememb

(a) Velike spremembe certifikata tipa razvrsti in odobri:

1. agencija ali

2. odobrena projektivna organizacija v okviru svojih privilegijev iz točk 1 in 8 točke 21.A.263(c), kot je navedeno v pogojih odobritve.

(b) Velika sprememba certifikata tipa se odobri le:

1. ko se dokaže, da so sprememba in področja, na katera sprememba vpliva, skladni z osnovo za certifikacijo tipa in zahtevami glede varstva okolja, kot jih je določila agencija v skladu s točko 21.A.101;

2. pri spremembi, ki vpliva na podatke o operativni ustreznosti, ko se dokaže, da so potrebne spremembe podatkov o operativni ustreznosti v skladu z osnovo za certifikacijo podatkov o operativni ustreznosti, kot jo je določila agencija v skladu s točko 21.A.101, ter

3. ko je dokazana skladnost s točkama 1 in 2 v skladu s točko 21.A.20, kot se uporablja za spremembo.

(c) Z odstopanjem od točk 2 in 3 točke (b) in na prošnjo prosilca, vključeno v izjavo iz točke 21.A.20(d), se velika sprememba certifikata tipa za zrakoplov lahko odobri, preden se dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se navedeni podatki dejansko uporabijo.

(d) Odobritev velike spremembe certifikata tipa se omeji na posamezne konfiguracije certifikata tipa, na katere se sprememba nanaša.

21.A.101 Osnova za certifikacijo tipa, osnova za certifikacijo podatkov o operativni ustreznosti in zahteve glede varstva okolja pri veliki spremembi certifikata tipa

(a) Velika sprememba certifikata tipa in področja, na katera sprememba vpliva, so skladni bodisi s certifikacijskimi specifikacijami, ki se za spremenjeni proizvod uporabljajo na dan vložitve vloge za spremembo, bodisi s certifikacijskimi specifikacijami, ki se začnejo uporabljati po navedenem datumu, v skladu s točko (f) v nadaljevanju. Veljavnost vloge se določi v skladu s točko 21.A.93(c). Poleg tega mora biti spremenjeni proizvod skladen z zahtevami glede varstva okolja, ki jih določi agencija v skladu s točko 21.B.85.

(b) Z odstopanjem od točke (a) se lahko v katerem koli od naslednjih primerov uporabi zgodnejša sprememba certifikacijske specifikacije iz točke (a) in katere koli druge certifikacijske specifikacije, ki je neposredno povezana, razen če se ni zgodnejša sprememba začela uporabljati pred datumom začetka uporabe zadevne certifikacijske specifikacije, ki je kot sklic navedena v certifikatu tipa:

1. če agencija meni, da sprememba ni pomembna. Pri odločanju o tem, ali je neka sprememba pomembna, agencija upošteva spremembo v kontekstu vseh predhodnih pomembnih sprememb projekta in vseh povezanih revizij veljavnih certifikacijskih specifikacij, ki so kot sklic navedene v certifikatu tipa za proizvod. Spremembe, ki izpolnjujejo eno od naslednjih meril, se samodejno štejejo za pomembne:

(i) splošna konfiguracija ali načela konstruiranja niso ohranjena;

(ii) podmene, uporabljene za certifikacijo proizvoda, ki ga je treba spremeniti, niso več veljavne;

2. vsako področje, sistem, del ali naprava, za katere agencija meni, da sprememba nanje ne vpliva;

3. vsako področje, sistem, del ali naprava, na katere vpliva sprememba in za katere agencija meni, da njihova skladnost s certifikacijskimi specifikacijami iz točke (a) bistveno ne prispeva k ravni varnosti spremenjenega proizvoda ali je nepraktična.

(c) Z odstopanjem od točke (a) so v primeru spremembe na zrakoplovu (razen na rotoplanu) z največjo maso 2 722 kg (6 000 lb) ali manj ali na neturbinskem rotoplanu z največjo maso 1 361 kg (3 000 lb) ali manj spremembe in področja, na katera sprememba vpliva, v skladu z osnovo za certifikacijo tipa, ki je kot sklic navedena v certifikatu tipa. Če pa agencija meni, da je sprememba na nekem področju pomembna, lahko zahteva, da so sprememba in področja, na katera sprememba vpliva, skladni s spremembami certifikacijskih specifikacij osnove za certifikacijo tipa, ki je kot sklic navedena v certifikatu tipa, ter z vsemi drugimi certifikacijskimi specifikacijami, ki so s tem neposredno povezane, razen če agencija ne meni tudi, da skladnost z navedeno spremembo bistveno ne prispeva k ravni varnosti spremenjenega proizvoda ali da ni praktična.

(d) Če agencija meni, da certifikacijske specifikacije, ki se uporabljajo na dan vloge za spremembo, ne zagotavljajo ustreznih standardov v zvezi s predlagano spremembo, so tudi sprememba in področja, na katera sprememba vpliva, skladni z vsemi posebnimi pogoji in spremembami navedenih pogojev, ki jih določi agencija v skladu s točko 21.B.75, da se zagotovi raven varnosti, enakovredna tisti iz certifikacijskih specifikacij, ki se uporabljajo na dan vloge za spremembo.

(e) Z odstopanjem od točk (a), (b) in (c) so lahko sprememba in področja, na katera sprememba vpliva, skladni z alternativo certifikacijskim specifikacijam, ki jo določi agencija, če jo predlaga prosilec in če agencija meni, da alternativa zagotavlja raven varnosti, ki je:

1. v primeru certifikata tipa:

(i) enakovredna tisti iz certifikacijskih specifikacij, ki jo določi agencija na podlagi zgornjih točk (a), (b) ali (c), ali

(ii) skladna z bistvenimi zahtevami iz Priloge II k Uredbi (EU) 2018/1139;

2. v primeru certifikata tipa z omejitvami ustrezna glede na nameravano uporabo.

(f) Če se prosilec odloči zagotoviti skladnost s certifikacijsko specifikacijo iz spremembe, ki se začne uporabljati po vložitvi vloge za spremembo certifikata tipa, so tudi sprememba in področja, na katera sprememba vpliva, skladni s katero koli drugo certifikacijsko specifikacijo, ki je s tem neposredno povezana.

(g) Če vloga za spremembo certifikata tipa za zrakoplov vključuje spremembe podatkov o operativni ustreznosti ali se z njimi dopolni po prvotni vložitvi, se osnova za certifikacijo podatkov o operativni ustreznosti določi v skladu s točkami (a) do (f).“;

(17) točka 21.A.103 se črta;

(18) točki 21.A.111 in 21.A.112A se nadomestita z naslednjim:

„21.A.111 Področje uporabe

V tem poddelu so določeni postopki za odobritev velikih sprememb certifikatov tipa v skladu s postopki za dodatne certifikate tipa ter pravice in obveznosti prosilcev za navedene certifikate in njihove nosilce. V tem poddelu sklicevanja na certifikate tipa vključujejo certifikate tipa in certifikate tipa z omejitvami.

21.A.112A Upravičenost

Vsaka fizična in pravna oseba, ki je dokazala ali je v postopku dokazovanja svoje sposobnosti v skladu s točko 21.A.112B, lahko vloži vlogo za dodatni certifikat tipa v skladu s pogoji iz tega poddela.“;

(19) točka 21.A.112B se spremeni:

(a) točka (a) se nadomesti z naslednjim:

„(a) Prosilec za dodatni certifikat tipa dokaže svojo sposobnost tako, da pridobi odobritev projektivne organizacije, ki jo izda agencija v skladu s poddelom J.“;

(b) točka (c) se nadomesti z naslednjim:

„(c) Z odstopanjem od točke (a) lahko prosilec v primeru proizvodov iz točke 21.A.14(c) dokaže svojo sposobnost tako, da mu agencija potrdi program certifikacije, vzpostavljen v skladu s točko 21.A.93(b).“;

(20) točka 21.A.113 se spremeni:

(a) točka (b) se nadomesti z naslednjim:

„(b) Pri vložitvi vloge za izdajo dodatnega certifikata tipa prosilec:

(i) v vlogo vključi informacije, ki se zahtevajo v skladu s točko 21.A.93(b);

(ii) navede, ali je oziroma bo podatke o certifikaciji v celoti pripravil prosilec ali bodo pripravljeni na podlagi dogovora z lastnikom podatkov o certifikaciji tipa.“;

(b) doda se točka (c):

„(c) Točka 21.A.93(c) se uporablja za zahteve o rokih veljavnosti vloge ter zahteve, povezane s potrebo po posodabljanju osnove za certifikacijo tipa, osnove za certifikacijo podatkov o operativni ustreznosti in zahtev glede varstva okolja, če sprememba ni bila odobrena ali je očitno, da ne bo odobrena v določenem roku.“;

(21) točka 21.A.114 se črta;

(22) točka 21.A.115 se nadomesti z naslednjim:

„21.A.115 Zahteve glede odobritve velikih sprememb v obliki dodatnega certifikata tipa

(a) Dodatne certifikate tipa izda:

1. agencija ali

2. odobrena projektivna organizacija v okviru svojih privilegijev iz točk 1 in 9 točke 21.A.263(c), kot je navedeno v pogojih odobritve.

(b) Dodatni certifikat tipa se izda le:

1. ko prosilec dokaže svojo sposobnost v skladu s točko 21.A.112B;

2. ko se dokaže, da so sprememba certifikata tipa in področja, na katera sprememba vpliva, skladni z osnovo za certifikacijo tipa in zahtevami glede varstva okolja, kot jih je določila agencija v skladu s točko 21.A.101;

3. če se v primeru dodatnega certifikata tipa, ki vpliva na podatke o operativni ustreznosti, dokaže, da so potrebne spremembe podatkov o operativni ustreznosti v skladu z osnovo za certifikacijo podatkov o operativni ustreznosti, kot jo je določila agencija v skladu s točko 21.A.101;

4. ko je dokazana skladnost s točkama 2 in 3 v skladu s točko 21.A.20, kot se uporablja za spremembo, ter

5. če je prosilec navedel, da je podatke o certifikaciji predložil na podlagi dogovora z lastnikom podatkov o certifikaciji tipa v skladu s točko 21.A.113(b):

(i) je nosilec certifikata tipa navedel, da nima tehničnih pripomb na informacije, predložene na podlagi točke 21.A.93, ter

(ii) nosilec certifikata tipa soglaša, da bo sodeloval z nosilcem dodatnega certifikata tipa, da se izpolnijo vse obveznosti za stalno plovnost spremenjenega proizvoda z izpolnjevanjem točk 21.A.44 in 21.A.118A.

(c) Z odstopanjem od točk 3 in 4 točke (b) je prosilec na svojo zahtevo, ki jo vključi v izjavo iz točke 21.A.20(d), upravičen do izdaje dodatnega certifikata tipa za zrakoplov, še preden dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se morajo navedeni podatki dejansko uporabiti.

(d) Dodatni certifikat tipa se omeji na posamezne konfiguracije certifikata tipa, na katere se velika sprememba nanaša.“;

(23) v točki 21.A.130 se točka (b) nadomesti z naslednjim:

„(b) Izjava o skladnosti vključuje vse naslednje:

1. za vsak proizvod, del ali napravo izjavo, da je v skladu z odobrenimi projektnimi podatki in da zagotavlja varno delovanje;

2. za vsak zrakoplov izjavo, da so bili opravljeni pregledi zrakoplova na zemlji in v zraku v skladu s točko 21.A.127(a);

3. za vsak motor ali propeler s spremenljivim korakom izjavo, da je proizvajalec opravil končno testiranje delovanja motorja ali propelerja s spremenljivim korakom v skladu s točko 21.A.128;

4. poleg tega v zvezi z okoljskimi zahtevami vključuje:

(i) izjavo, da je dokončan motor v skladu z veljavnimi zahtevami glede izpušnih emisij iz motorja na dan proizvodnje motorja, in;

(ii) izjavo, da je dokončano letalo na dan izdaje prvega spričevala o plovnosti v skladu z veljavnimi zahtevami glede emisij CO2.“;

(24) v točki 21.A.145 se točki (b) in (c) nadomestita z naslednjim:

„(b) v zvezi z vsemi potrebnimi podatki o plovnosti in okolju:

1. proizvodna organizacija prejme take podatke od agencije in nosilca certifikata tipa, certifikata tipa z omejitvami ali odobritve projekta ali prosilca zanje, vključno z vsemi odobrenimi izjemami od zahtev za omejitev nastajanja CO2, da ugotovi skladnost z veljavnimi projektnimi podatki;

2. je proizvodna organizacija vzpostavila postopek za zagotavljanje, da so podatki o plovnosti in okolju pravilno vključeni v njene podatke o proizvodnji, in

3. so ti podatki ažurirani in na voljo zaposlenim, ki jih potrebujejo pri izpolnjevanju svojih obveznosti;

(c) v zvezi s poslovodstvom in zaposlenimi:

1. proizvodna organizacija imenuje poslovodnega delavca, ki je odgovoren pristojnemu organu. Ta je v organizaciji odgovoren za to, da celotna proizvodnja poteka po zahtevanih standardih in da proizvodna organizacija ves čas izpolnjuje podatke in postopke, opredeljene v predstavitvi v skladu s točko 21.A.143;

2. proizvodna organizacija imenuje osebo ali skupino oseb, ki zagotavljajo, da organizacija izpolnjuje zahteve iz te priloge (del 21), in opredeli obseg njihovih pooblastil. Te osebe so neposredno podrejene odgovornemu poslovodnemu delavcu iz točke 1. Imenovane osebe so sposobne dokazati ustrezno znanje, izobrazbo in izkušnje za izpolnjevanje svojih odgovornosti;

3. imajo zaposleni na vseh ravneh ustrezna pooblastila za opravljanje njim dodeljenih odgovornosti in da v proizvodni organizaciji obstaja celovito in učinkovito usklajevanje v zvezi z zadevami glede podatkov o plovnosti in okolju;“;

(25) v točki 21.A.147 se točka (a) nadomesti z naslednjim:

„(a) Po izdaji odobritve proizvodne organizacije vse spremembe v odobreni proizvodni organizaciji, ki so pomembne za dokazovanje skladnosti ali za plovnostne in okoljske značilnosti proizvoda, dela ali naprave, zlasti spremembe sistema kakovosti, odobri pristojni organ. Vloga za odobritev se v pisni obliki vloži pri pristojnem organu, organizacija pa pred izvedbo spremembe pristojnemu organu dokaže, da je v skladu s tem poddelom.“;

(26) v točki 21.A.174 se točka (b) nadomesti z naslednjim:

„(b) Vloge za spričevalo o plovnosti ali spričevalo o plovnosti z omejitvami vključujejo:

1. vrsto spričevala o plovnosti, za katero se zaprosi;

2. pri novih zrakoplovih:

(i) izjavo o skladnosti:

— izdano po točki 21.A.163(b) ali

— izdano po točki 21.A.130, ki jo validira pristojni organ, ali

— za uvožen zrakoplov izjavo, ki jo podpiše izvozni organ, da je zrakoplov v skladu s projektom, ki ga je odobrila agencija;

(ii) poročilo o masi in ravnotežju z razporedom nakladanja ter

(iii) priročnik za letenje, če ga za ta zrakoplov zahtevajo veljavne certifikacijske specifikacije;

3. pri rabljenih zrakoplovih:

(i) s poreklom iz države članice certifikat pregleda plovnosti, izdan v skladu z delom M;

(ii) s poreklom iz države nečlanice:

— izjavo pristojnega organa države, v kateri je zrakoplov registriran ali je bil registriran, o statusu plovnosti zrakoplova v njegovem registru ob predaji;

— poročilo o masi in ravnotežju z razporedom nakladanja;

— priročnik za letenje, če ga za ta zrakoplov zahteva veljavna plovnostna koda;

— preteklo evidenco, da se ugotovi standard proizvodnje, sprememb in vzdrževanja zrakoplova, vključno z vsemi omejitvami, povezanimi s spričevalom o plovnosti z omejitvami po točki 21.B.327;

— priporočilo za izdajo spričevala o plovnosti ali spričevala o plovnosti z omejitvami in certifikat pregleda plovnosti po pregledu plovnosti v skladu z delom M ter

— datum, ko je bilo izdano prvo spričevalo o plovnosti in, če veljajo standardi iz zvezka III Priloge 16, podatke o metrični vrednosti CO2.“;

(27) točka 21.A.231 se nadomesti z naslednjim:

„21.A.231 Področje uporabe

V tem poddelu so določeni postopek za odobritev projektivnih organizacij in pravila, ki urejajo pravice in obveznosti prosilcev za take odobritve in njihovih nosilcev. V tem poddelu sklicevanja na certifikate tipa vključujejo certifikate tipa in certifikate tipa z omejitvami.“;

(28) točka 21.A.251 se nadomesti z naslednjim:

„21.A.251 Pogoji odobritve

Pogoji odobritve opredeljujejo vrste projektiranja, kategorije proizvodov, delov in naprav, za katere ima projektivna organizacija odobritev, ter funkcije in obveznosti, za katerih izvajanje ima organizacija odobritev v zvezi s plovnostjo, operativno ustreznostjo in okoljskimi značilnostmi proizvodov. Za odobritve projektivne organizacije, ki zajemajo dovoljenje za certifikacijo tipa ali dovoljenje po odredbi o evropskem tehničnem standardu (ETSO) za pomožne pogonske enote (PPE), pogoji odobritve dodatno vsebujejo seznam proizvodov ali PPE. Navedeni pogoji se izdajo kot del odobritve projektivne organizacije.“;

(29) točka 21.A.258 se spremeni:

(a) točka (a) se nadomesti z naslednjim:

„(a) Če se med preiskavami iz točk 21.A.257 in 21.B.100 najdejo objektivni dokazi, da nosilec odobritve projektivne organizacije ne izpolnjuje veljavnih zahtev iz te priloge, se ugotovitve razvrstijo na naslednji način:

1. ugotovitev prve stopnje je vsakršna neskladnost z zahtevami te priloge, ki bi lahko povzročila nekontrolirane neskladnosti z veljavnimi zahtevami in vplivala na varnost zrakoplova;

2. ugotovitev druge stopnje je vsakršna neskladnost z zahtevami te priloge, ki ni opredeljena kot ugotovitev prve stopnje.“;

(b) točki (c) in (d) se nadomestita z naslednjim:

„(c) Po prejemu obvestila o ugotovitvah na podlagi veljavnih upravnih postopkov, ki jih določi agencija:

1. nosilec odobritve projektivne organizacije pri ugotovitvah prve stopnje v največ 21 delovnih dneh po pisni potrditvi ugotovitev agenciji zadovoljivo dokaže, da je sprejel ustrezne popravne ukrepe;

2. nosilec odobritve projektivne organizacije pri ugotovitvah druge stopnje v roku, ki ga določi agencija in je ustrezen glede na naravo ugotovitev ter najprej ni daljši od treh mesecev, agenciji zadovoljivo dokaže, da je sprejel ustrezne popravne ukrepe. Agencija lahko navedeni začetni rok podaljša, če meni, da narava ugotovitev to omogoča, in če je prosilec predložil načrt popravnih ukrepov, s katerim je agencija zadovoljna, ter

3. ugotovitev tretje stopnje od nosilca odobritve projektivne organizacije ne zahteva takojšnjega ukrepanja.

(d) Pri ugotovitvah prve ali druge stopnje se lahko odobritev projektivne organizacije delno ali v celoti začasno razveljavi ali prekliče, v skladu z veljavnimi upravnimi postopki, ki jih določi agencija. V takem primeru nosilec odobritve projektivne organizacije pravočasno potrdi prejem obvestila o začasni razveljavitvi ali preklicu odobritve projektivne organizacije.“;

(30) točka 21.A.263 se nadomesti z naslednjim:

„21.A.263 Privilegiji

(a) (Rezervirano)

(b) (Rezervirano)

(c) Nosilec odobritve projektivne organizacije ima v okviru pogojev odobritve, kot jih določi agencija, in na podlagi ustreznih postopkov sistema za zagotavljanje projektov pravico:

1. razvrščati spremembe certifikatov tipa ali dodatnih certifikatov tipa in projektov popravil kot ‚velike‘ ali ‚male‘;

2. odobriti male spremembe certifikatov tipa ali dodatnih certifikatov tipa in projektov malih popravil;

3. (Rezervirano);

4. (Rezervirano);

5. odobriti nekatere projekte velikih popravil na podlagi poddela M za proizvode ali pomožne pogonske enote (PPE);

6. za nekatere zrakoplove odobriti pogoje letenja, pod katerimi je mogoče izdati dovoljenje za letenje v skladu s točko 21.A.710(a)(2), razen glede dovoljenj za letenje, izdanih za namene iz točke 21.A.701(a)(15);

7. izdati dovoljenje za letenje v skladu s točko 21.A.711(b) za zrakoplov, ki ga je sam projektiral ali spremenil ali za katerega je v skladu s točko 21.A.263(c)(6) odobril pogoje letenja, pod katerimi se lahko izda dovoljenje za letenje, in če imetnik odobritve projektivne organizacije sam:

(i) nadzoruje konfiguracijo zrakoplova in

(ii) potrdi skladnost s pogoji projektiranja, odobrenimi za letenje;

8. odobriti nekatere velike spremembe certifikata tipa na podlagi poddela D ter

9. izdati nekatere dodatne certifikate tipa na podlagi poddela E in odobriti nekatere velike spremembe navedenih certifikatov.“;

(31) točka 21.A.265 se nadomesti z naslednjim:

„21.A.265 Obveznosti nosilca

Nosilec odobritve projektivne organizacije v okviru pogojev odobritve, kot jih določi agencija:

(a) vzdržuje priročnik, ki se zahteva na podlagi točke 21.A.243, v skladu s sistemom zagotavljanja projektov;

(b) zagotovi, da se ta priročnik ali ustrezni postopki, vključeni z navzkrižnimi sklicevanji, uporabljajo kot temeljni delovni dokument v organizaciji;

(c) navede, da so projekti za proizvode ali njihove spremembe oziroma popravila skladni z veljavnimi specifikacijami in zahtevami ter da nimajo lastnosti, ki ne bi bile varne;

(d) agenciji predloži izjave in z njimi povezane dokumente, ki potrjujejo skladnost s točko (c), razen pri postopku odobritve, ki se izvede v skladu s točko 21.A.263(c);

(e) agenciji predloži podatke in informacije, ki se nanašajo na ukrepe iz točke 21.A.3B;

(f) v skladu s točko 21.A.263(c)(6) določi pogoje letenja, na podlagi katerih je mogoče izdati dovoljenje za letenje;

(g) v skladu s točko 21.A.263(c)(7) ugotovi skladnost s točkama (b) in (e) točke 21.A.711, preden se izda dovoljenje za letenje zrakoplova;

(h) opredeli podatke in informacije, ki se izdajo na podlagi pristojnosti odobrene projektivne organizacije ter v okviru pogojev odobritve, kot jih določi agencija, z naslednjo izjavo: ‚Tehnična vsebina tega dokumenta je odobrena na podlagi DOA št. EASA. 21J.[XXXX]‘.“;

(32) točka 21.A.431A se spremeni:

(a) točka (a) se nadomesti z naslednjim:

„(a) V tem poddelu so določeni postopek za odobritev projekta popravila proizvoda, dela ali naprave ter pravice in obveznosti prosilcev za take odobritve in njihovih nosilcev.“;

(b) točki (c) in (d) se nadomestita z naslednjim:

„(c) ‚Popravilo‘ pomeni odpravo poškodbe in/ali vračilo v plovno stanje, potem ko proizvajalec proizvod, del ali napravo prvič sprosti v uporabo.

(d) Odprava poškodbe z zamenjavo delov ali naprav, ki ne zahteva projektiranja, se šteje za vzdrževanje in zato zanjo ni potrebna odobritev po tej prilogi.“;

(c) doda se naslednja točka (f):

„(f) V tem poddelu sklicevanja na certifikate tipa vključujejo certifikate tipa in certifikate tipa z omejitvami.“;

(33) točka 21.A.432B se spremeni:

(a) točka (a) se nadomesti z naslednjim:

„(a) Prosilec za odobritev projekta velikega popravila dokaže svojo sposobnost s tem, da ima odobritev projektivne organizacije, ki jo izda agencija v skladu s poddelom J.“;

(b) točka (c) se nadomesti z naslednjim:

„(c) Z odstopanjem od točke (a) lahko prosilec v primeru proizvodov iz točke 21.A.14(c) dokaže svojo sposobnost tako, da mu agencija potrdi program certifikacije, vzpostavljen v skladu s točko 21.A.432C(b).“;

(34) vstavi se naslednja točka 21.A.432C:

„21.A.432C Vloga za odobritev projekta popravila

(a) Vloga za odobritev projekta popravila se vloži v obliki in na način, ki ju določi agencija.

(b) Vloga za odobritev projekta velikega popravila vsebuje program certifikacije ali se po prvi vložitvi dopolni s programom certifikacije, ki vključuje:

1. opis poškodbe in projekt popravila, v katerem je opredeljena konfiguracija projekta tipa, na podlagi katere bo opravljeno popravilo;

2. opredelitev vseh področij projekta tipa in odobrenih priročnikov, ki se spremenijo ali na katere vpliva projekt popravila;

3. opredelitev vseh potrebnih ponovnih preiskav za dokazovanje skladnosti projekta popravila in področij, na katera sprememba vpliva, z osnovo za certifikacijo tipa, ki je kot sklic navedena v certifikatu tipa, dodatnem certifikatu tipa ali dovoljenju ETSO za pomožno pogonsko enoto, kot je ustrezno;

4. vse predlagane spremembe osnove za certifikacijo tipa, ki je kot sklic navedena v certifikatu tipa, dodatnem certifikatu tipa ali dovoljenju ETSO za pomožno pogonsko enoto, kot je ustrezno;

5. predlog za razčlenitev programa certifikacije v smiselne skupine dejavnosti in podatkov za dokazovanje skladnosti, vključno s predlogom glede načina in postopka za dokazovanje skladnosti s točko 21.A.433(a)(1) ter sklici na povezane dokumente o skladnosti;

6. predlog za oceno smiselnih skupin dejavnosti in podatkov za dokazovanje skladnosti, ki obravnava verjetnost neodkrite neskladnosti z osnovo za certifikacijo tipa in morebitni vpliv navedene neskladnosti na varnost proizvoda. Predlagana ocena upošteva najmanj elemente iz podtočk 1 do 4 točke 21.B.100(a). Vloga na podlagi te ocene vsebuje predlog za vključenost agencije v preverjanje dejavnosti in podatkov za dokazovanje skladnosti ter

7. navedbo, ali je podatke o certifikaciji v celoti pripravil prosilec ali so bili pripravljeni na podlagi dogovora z lastnikom podatkov o certifikaciji tipa.“;

(35) točki 21.A.433 in 21.A.435 se nadomestita z naslednjim:

„21.A.433 Zahteve glede odobritve projekta popravila

(a) Projekt popravila se odobri le:

1. če se na podlagi programa certifikacije iz točke 21.A.432C(b) dokaže, da je projekt popravila skladen z osnovo za certifikacijo tipa, ki je kot sklic navedena v certifikatu tipa, dodatnem certifikatu tipa ali dovoljenju ETSO za pomožno pogonsko enoto, kot je ustrezno, ter z vsemi spremembami, kot jih določi in o njih uradno obvesti agencija v skladu s točko 21.B.450;

2. ko je razglašena skladnost z osnovo za certifikacijo tipa, ki se uporablja v skladu s točko (a)(1), in so utemeljitve skladnosti zabeležene v dokumentih o skladnosti;

3. ko ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija, ter

4. če je prosilec navedel, da je podatke o certifikaciji predložil na podlagi dogovora z lastnikom podatkov o certifikaciji tipa v skladu s točko 21.A.432C(b)(7):

(i) če je nosilec navedel, da nima tehničnih pripomb na informacije, predložene na podlagi točke (a)(2), ter

(ii) če nosilec soglaša, da bo sodeloval z nosilcem odobritve projekta popravila, da se zagotovi izpolnjevanje vseh obveznosti za stalno plovnost spremenjenega proizvoda z izpolnjevanjem točke 21.A.451.

(b) Prosilec agenciji predloži izjavo iz točke (a)(2) in na zahtevo agencije tudi vse potrebne bistvene podatke.

21.A.435 Klasifikacija in odobritev projekta popravila

(a) Projekt popravila se razvrsti kot ‚velik‘ ali ‚mali‘ v skladu z merili iz točke 21.A.91 glede spremembe certifikata tipa.

(b) Projekt popravila razvrsti in odobri:

1. agencija ali

2. odobrena projektivna organizacija v okviru svojih privilegijev iz točk 1, 2 in 5 točke 21.A.263(c), kot je navedeno v pogojih odobritve.“;

(36) točka 21.A.437 se črta;

(37) točke 21.A.604, 21.A.605 in 21.A.606 se nadomestijo z naslednjim:

„21.A.604 Dovoljenje ETSO za pomožno pogonsko enoto (PPE)

V zvezi z dovoljenjem ETSO za pomožno pogonsko enoto:

(a) z odstopanjem od točk 21.A.603, 21.A.610 in 21.A.615 se uporabljajo naslednje točke: 21.A.15, 21.A.20, 21.A.21, 21.A.31, 21.A.33, 21.A.44, 21.B.75 in 21.B.80. Vendar se namesto certifikata tipa v skladu s točko 21.A.606 izda dovoljenje ETSO;

(b) z odstopanjem od točke 21.A.611 se za odobritev sprememb projekta, ki jih izvede nosilec dovoljenja ETSO za pomožno pogonsko enoto, uporabljajo zahteve poddela D, za odobritev sprememb projekta, ki jih izvedejo drugi prosilci, pa se uporabljajo zahteve poddela E. Če se uporabljajo zahteve poddela E, se namesto dodatnega certifikata tipa izda ločeno dovoljenje ETSO, ter

(c) za odobritev projekta popravila se uporabljajo zahteve iz poddela M.

21.A.605 Zahteve glede podatkov

(a) Prosilec agenciji predloži naslednje dokumente:

1. program certifikacije za dovoljenje ETSO, v katerem navede načine dokazovanja skladnosti s točko 21.A.606(b);

2. izjavo o skladnosti, iz katere izhaja, da prosilec izpolnjuje zahteve iz tega poddela;

3. deklaracijo o projektu in izvedbi (DPI), v kateri je navedeno, da je prosilec dokazal, da je artikel skladen z veljavnim ETSO v skladu s programom certifikacije;

4. kopijo tehničnih podatkov, ki se zahtevajo na podlagi veljavnega ETSO;

5. predstavitev (oziroma sklic na predstavitev) iz točke 21.A.143 za pridobitev ustrezne odobritve proizvodne organizacije na podlagi poddela G ali priročnik (oziroma sklic na priročnik) iz točke 21.A.125A(b) za proizvodnjo na podlagi poddela F brez odobritve proizvodne organizacije;

6. za PPE priročnik (oziroma sklic na priročnik) iz točke 21.A.243 za pridobitev ustrezne odobritve projektivne organizacije na podlagi poddela J;

7. za vse druge artikle postopke (oziroma sklic na postopke) iz točke 21.A.602B(b)(2).

(b) Prosilec agenciji poroča o kakršnih koli težavah ali dogodkih med postopkom odobritve, ki bi lahko znatno vplivali na dovoljenje ETSO.

21.A.606 Zahteve glede izdaje dovoljenja ETSO

Prosilec za izdajo dovoljenja ETSO:

(a) dokaže svojo sposobnost v skladu s točko 21.A.602B;

(b) dokaže, da je artikel skladen s tehničnimi pogoji veljavnega ETSO ali z odstopanji od njih, odobrenimi v skladu s točko 21.A.610, če obstajajo;

(c) izpolnjuje zahteve iz tega poddela ter

(d) izjavi, da ni ugotovljena nobena značilnost ali lastnost, zaradi katere bi bil artikel nevaren za uporabe, za katere se zahteva certifikacija.“;

(38) v točki 21.A.701 se doda točka 16:

„16. letenje z zrakoplovom zaradi odpravljanja napak ali preverjanja delovanja enega ali več sistemov, delov ali naprav po vzdrževanju.“;

(39) v točki 21.B.5 se točka (a) nadomesti z naslednjim:

„(a) Ta oddelek določa postopek za pristojni organ pri izvrševanju nalog in obveznosti v zvezi z izdajo, vzdrževanjem, spremembami, začasno razveljavitvijo in preklicem certifikatov, spričeval, odobritev, potrdil in dovoljenj, navedenih v tej Prilogi I.“;

(40) poddel B oddelka B se nadomesti z naslednjim:

„PODDEL B – CERTIFIKATI TIPA IN CERTIFIKATI TIPA Z OMEJITVAMI

21.B.70 Certifikacijske specifikacije

Agencija v skladu s členom 76(3) Uredbe (EU) 2018/1139 izda certifikacijske specifikacije in druge podrobne specifikacije, vključno s certifikacijskimi specifikacijami za plovnost, podatki o operativni ustreznosti in varstvu okolja, ki jih lahko pristojni organi, organizacije in osebje uporabljajo za prikaz skladnosti proizvodov, delov in naprav z ustreznimi bistvenimi zahtevami iz prilog II, IV in V k navedeni uredbi ter s tistimi glede varstva okolja iz člena 9(2) in Priloge III k navedeni uredbi. Te specifikacije so dovolj podrobne in specifične, da lahko prosilci iz njih razberejo pogoje izdaje, spremembe ali dopolnitve certifikatov.

21.B.75 Posebni pogoji

(a) Agencija za proizvod predpiše posebne podrobne tehnične specifikacije, imenovane posebni pogoji, če zadevne certifikacijske specifikacije ne vsebujejo primernih ali ustreznih varnostnih standardov za proizvod, ker:

1. ima proizvod nove ali neobičajne konstrukcijske značilnosti v zvezi s konstrukcijsko prakso, na kateri temeljijo veljavne certifikacijske specifikacije;

2. je nameravana raba proizvoda nekonvencionalna ali

3. iz izkušenj z drugimi podobnimi proizvodi v uporabi ali proizvodi, ki imajo podobne konstrukcijske značilnosti ali na novo opredeljene nevarnosti, izhaja, da bi lahko nastopile nevarne okoliščine.

(b) Posebni pogoji vključujejo varnostne standarde, za katere agencija meni, da so potrebni za uvedbo ravni varnosti, enakovredne tisti iz veljavnih certifikacijskih specifikacij.

21.B.80 Osnova za certifikacijo tipa za certifikat tipa ali certifikat tipa z omejitvami

Agencija določi osnovo za certifikacijo tipa in o njej uradno obvesti prosilca za certifikat tipa ali certifikat tipa z omejitvami. Osnovo za certifikacijo tipa sestavljajo:

(a) certifikacijske specifikacije za plovnost, ki jih agencija določi med tistimi, ki se uporabljajo za proizvod na datum vložitve vloge za navedeni certifikat, razen če:

1. se prosilec odloči, da bo upošteval certifikacijske specifikacije, ki so se začele uporabljati po datumu vložitve vloge, ali jih v skladu s točko 21.A.15(f) mora upoštevati; če se prosilec odloči upoštevati certifikacijsko specifikacijo, ki se je začela uporabljati po datumu vložitve vloge, agencija v osnovo za certifikacijo tipa vključi vse druge certifikacijske specifikacije, ki so neposredno povezane, ali

2. agencija sprejme kakršno koli alternativo opredeljenim certifikacijskim specifikacijam, ki jih ni mogoče upoštevati, če so bili za take alternative ugotovljeni kompenzacijski dejavniki, ki zagotavljajo enakovredno raven varnosti, ali

3. agencija sprejme ali določi druge načine, s katerimi se:

(i) v primeru certifikata tipa dokazuje skladnost z bistvenimi zahtevami iz Priloge II k Uredbi (EU) 2018/1139 ali

(ii) v primeru certifikata tipa z omejitvami zagotavlja ustrezna raven varnosti glede na nameravano uporabo ter

(b) kakršen koli posebni pogoj, ki ga določi agencija v skladu s točko 21.B.75(a).

21.B.82 Osnova za certifikacijo podatkov o operativni ustreznosti za certifikat tipa ali certifikat tipa z omejitvami za zrakoplov

Agencija določi osnovo za certifikacijo podatkov o operativni ustreznosti in o njej uradno obvesti prosilca za certifikat tipa ali certifikat tipa z omejitvami za zrakoplov. Osnovo za certifikacijo podatkov o operativni ustreznosti sestavljajo:

(a) certifikacijske specifikacije glede podatkov o operativni ustreznosti, ki jih agencija določi izmed tistih, ki se glede zrakoplova uporabljajo na datum vložitve vloge ali na datum dopolnitve vloge za podatke o operativni ustreznosti, kar koli nastopi pozneje, razen če:

1. se prosilec odloči, da bo upošteval certifikacijske specifikacije, ki so se začele uporabljati po datumu vložitve vloge, ali jih v skladu s točko 21.A.15(f) mora upoštevati; če se prosilec odloči upoštevati certifikacijsko specifikacijo, ki se je začela uporabljati po datumu vložitve vloge, agencija v osnovo za certifikacijo tipa vključi vse druge certifikacijske specifikacije, ki so neposredno povezane, ali

2. agencija sprejme ali določi alternativne načine za dokazovanje skladnosti z zadevnimi bistvenimi zahtevami iz prilog II, IV in V k Uredbi (EU) 2018/1139;

(b) kakršen koli posebni pogoj, ki ga določi agencija v skladu s točko 21.B.75(a).

21.B.85 Določitev veljavnih zahtev glede varstva okolja in certifikacijskih specifikacij za certifikat tipa ali certifikat tipa z omejitvami

(a) Agencija v skladu z določbami iz poglavja 1 dela II zvezka I Priloge 16 k Čikaški konvenciji določi veljavne zahteve glede hrupa in o njih uradno obvesti prosilca za certifikat tipa ali certifikat tipa z omejitvami za zrakoplov, dodatni certifikat tipa ali veliko spremembo certifikata tipa ali dodatnega certifikata tipa ter:

1. glede podzvočnih reaktivnih letal iz poglavij 2, 3, 4 in 14;

2. glede propelerskih letal iz poglavij 3, 4, 5, 6, 10 in 14;

3. glede helikopterjev iz poglavij 8 in 11;

4. glede nadzvočnih letal iz poglavja 12 in

5. glede letal z nagibnim rotorjem iz poglavja 13.

(b) Agencija v skladu z določbami iz poglavja 1 in 2 dela II zvezka II Priloge 16 k Čikaški konvenciji določi veljavne zahteve glede emisij za preprečevanje namernega izpuščanja goriva za zrakoplove in o njih uradno obvesti prosilca iz točke (a).

(c) Agencija v skladu z določbami iz poglavja 1 dela III zvezka II Priloge 16 k Čikaški konvenciji določi veljavne zahteve glede emisij dima, plinastih emisij in emisij delcev motorja in o njih uradno obvesti prosilca iz točke (a) ter

1. glede emisij dima in plinastih emisij turboreaktivnih in turboventilatorskih motorjev, namenjenih samo za pogon pri podzvočnih hitrostih, iz poglavja 2;

2. glede emisij dima in plinastih emisij turboreaktivnih in turboventilatorskih motorjev, namenjenih za pogon pri nadzvočnih hitrostih, iz poglavja 3 ter

3. glede emisij delcev turboreaktivnih in turboventilatorskih motorjev, namenjenih samo za pogon pri podzvočnih hitrostih, iz poglavja 4.

(d) Agencija v skladu z določbami iz poglavja 1 dela II zvezka III Priloge 16 k Čikaški konvenciji določi veljavne zahteve glede emisij CO2 zrakoplova in o njih uradno obvesti prosilca iz točke (a) ter

1. glede podzvočnih reaktivnih letal iz poglavja 2 in

2. glede podzvočnih propelerskih letal iz poglavja 2.

21.B.100 Stopnja vključenosti

(a) Agencija opredeli svojo vključenost v preverjanje dejavnosti in podatkov za dokazovanje skladnosti, ki se nanašajo na vlogo za certifikat tipa, certifikat tipa z omejitvami, odobritev velike spremembe, dodatni certifikat tipa, odobritev projekta velikega popravila ali dovoljenje ETSO za pomožno pogonsko enoto. To stori na podlagi ocene smiselnih skupin dejavnosti in podatkov za dokazovanje skladnosti programa certifikacije. V navedeni oceni se obravnavata:

— verjetnost neodkrite neskladnosti z osnovo za certifikacijo tipa, osnovo za certifikacijo podatkov o operativni ustreznosti in zahtevami glede varstva okolja in

— morebitni vpliv navedene neskladnosti na varnost proizvoda ali varstvo okolja

ter proučijo vsaj naslednji elementi:

1. nove ali nenavadne lastnosti projekta certifikacije, vključno z operativnimi in organizacijskimi vidiki ter vidiki upravljanja znanja;

2. zahtevnost projekta in/ali dokazovanja skladnosti;

3. kritičnost projekta ali tehnologije ter s tem povezana varnostna in okoljska tveganja, vključno s tistimi, ki so bila opredeljena pri podobnih projektih, in

4. uspešnost in izkušnje projektivne organizacije prosilca na zadevnem področju.

(b) Agencija glede odobritve projekta malega popravila, male spremembe ali dovoljenja ETSO, ki ni dovoljenje ETSO za pomožno pogonsko enoto, določi raven svoje vključenosti na ravni celotnega projekta certifikacije, pri čemer upošteva vse nove ali nenavadne lastnosti, zapletenost projekta in/ali dokazovanja skladnosti, kritičnost projekta ali tehnologije ter uspešnost in izkušnje projektivne organizacije prosilca.

(c) Agencija uradno obvesti prosilca o stopnji svoje vključenosti in jo posodobi, če je to potrebno na podlagi prejetih informacij, ki močno vplivajo na predhodno ocenjeno tveganje v skladu s točko (a) ali (b). Agencija prosilca uradno obvesti o spremembi stopnje vključenosti.

21.B.103 Izdaja certifikata tipa ali certifikata tipa z omejitvami

(a) Agencija izda certifikat tipa za zrakoplov, motor ali propeler oziroma certifikat tipa z omejitvami za zrakoplov, če:

1. prosilec zagotovi skladnost s točko 21.A.21;

2. agencija na podlagi preverjanj dokazovanja skladnosti glede na svojo vključenost, določeno v skladu s točko 21.B.100, ne ugotovi nobene neskladnosti z osnovo za certifikacijo tipa, osnovo za certifikacijo podatkov o operativni ustreznosti, kadar je to ustrezno v skladu s točko 21.B.82, ter zahtevami glede varstva okolja in

3. ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(b) Z odstopanjem od točke (a) in na prošnjo prosilca, vključeno v izjavo iz točke 21.A.20(d), lahko agencija izda certifikat tipa za zrakoplov, še preden se dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se morajo navedeni podatki dejansko uporabiti.“;

(41) poddel D oddelka B se nadomesti z naslednjim:

„21.B.105 Osnova za certifikacijo tipa, zahteve glede varstva okolja in osnova za certifikacijo podatkov o operativni ustreznosti pri veliki spremembi certifikata tipa

Agencija določi veljavno osnovo za certifikacijo tipa, zahteve glede varstva okolja in v primeru spremembe, ki vpliva na podatke o operativni ustreznosti, osnovo za certifikacijo podatkov o operativni ustreznosti, določeno v skladu s točko 21.A.101, ter o njih uradno obvesti prosilca za veliko spremembo certifikata tipa.

21.B.107 Izdaja odobritve spremembe certifikata tipa

(a) Agencija izda odobritev spremembe certifikata tipa, če:

1. je prosilec za odobritev izpolnil:

(i) točko 21.A.95 za malo spremembo ali

(ii) točko 21.A.97 za veliko spremembo;

2. agencija na podlagi preverjanja dokazovanja skladnosti glede na raven svoje vključenosti, določene v skladu s točko (a) ali (b) točke 21.B.100, ne ugotovi nobene neskladnosti z osnovo za certifikacijo tipa, osnovo za certifikacijo podatkov o operativni ustreznosti, kadar je to ustrezno v skladu s točko 21.B.82, in zahtevami glede varstva okolja in

3. ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(b) V primeru spremembe, ki vpliva na podatke o operativni ustreznosti, lahko agencija z odstopanjem od točk 1 in 2 točke (a) na prošnjo prosilca, vključeno v izjavo iz točke 21.A.20(d), odobri spremembo certifikata tipa za zrakoplov še preden se dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se morajo navedeni podatki dejansko uporabiti.

(c) Odobritev sprememb podatkov o operativni ustreznosti se vključi v odobritev spremembe certifikata tipa.

(d) Odobritev spremembe certifikata tipa se omeji na posamezne konfiguracije certifikata tipa, na katere se sprememba nanaša.“;

(42) poddel E oddelka B se nadomesti z naslednjim:

„V tem poddelu sklicevanja na certifikate tipa vključujejo certifikate tipa in certifikate tipa z omejitvami.

21.B.109 Osnova za certifikacijo tipa, zahteve glede varstva okolja in osnova za certifikacijo podatkov o operativni ustreznosti pri dodatnem certifikatu tipa

Agencija določi veljavno osnovo za certifikacijo tipa, zahteve glede varstva okolja in v primeru spremembe, ki vpliva na podatke o operativni ustreznosti, osnovo za certifikacijo podatkov o operativni ustreznosti, določeno v skladu s točko 21.A.101, ter o njih uradno obvesti prosilca za dodatni certifikat tipa.

21.B.111 Izdaja dodatnega certifikata tipa

(a) Agencija izda dodatni certifikat tipa, če:

1. prosilec zagotovi skladnost s točko 21.A.115(b);

2. agencija na podlagi preverjanja dokazovanja skladnosti glede na stopnjo vključenosti, določeno v skladu s točko 21.B.100(a), ne ugotovi nobene neskladnosti z osnovo za certifikacijo tipa, osnovo za certifikacijo podatkov o operativni ustreznosti, kadar je to ustrezno v skladu s točko 21.B.82, in zahtevami glede varstva okolja in

3. ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(b) V primeru dodatnega certifikata tipa, ki vpliva na podatke o operativni ustreznosti, lahko agencija z odstopanjem od točk 1 in 2 točke (a) na prošnjo prosilca, vključeno v izjavo iz točke 21.A.20(d), izda dodatni certifikat tipa, še preden se dokaže skladnost z osnovo za certifikacijo podatkov o operativni ustreznosti, če prosilec navedeno skladnost dokaže še pred datumom, ko se navedeni podatki dejansko uporabijo.

(c) Odobritev sprememb podatkov o operativni ustreznosti se vključi v dodatni certifikat tipa.

(d) Dodatni certifikat tipa se omeji na posamezne konfiguracije certifikata tipa, na katere se velika sprememba nanaša.“;

(43) točka 21.B.326 se nadomesti z naslednjim:

„21.B.326 Spričevalo o plovnosti

Pristojni organ države članice registracije izda spričevalo o plovnosti za:

(a) nove zrakoplove:

1. ob predložitvi dokumentacije, zahtevane v točki 21.A.174(b)(2);

2. kadar se pristojni organ države članice registracije prepriča, da je zrakoplov v skladu z odobrenim projektom in zagotavlja varno delovanje; to lahko vključuje inšpekcijske preglede pristojnega organa države članice registracije; in

3. kadar se pristojni organ države članice registracije prepriča, da je zrakoplov v skladu z veljavnimi zahtevami glede emisij CO2 na dan prve izdaje spričevala o plovnosti;

(b) rabljene zrakoplove:

1. ob predložitvi dokumentacije, zahtevane v točki 21.A.174(b)(3), ki dokazuje, da:

(i) je zrakoplov v skladu s projektom tipa, odobrenim po certifikatu tipa ali dodatnem certifikatu tipa, odobreni spremembi ali popravilu v skladu s to Prilogo I (del 21), in

(ii) so bile upoštevane veljavne plovnostne zahteve in

(iii) je bil zrakoplov pregledan v skladu z veljavnimi določbami Priloge I (del M) k Uredbi (ES) št. 2042/2003 in

(iv) je bil zrakoplov v skladu z veljavnimi zahtevami glede emisij CO2 na dan prve izdaje spričevala o plovnosti;

2. kadar se pristojni organ države članice registracije prepriča, da je zrakoplov v skladu z odobrenim projektom in zagotavlja varno delovanje; to lahko vključuje inšpekcijske preglede pristojnega organa države članice registracije; in

3. kadar se pristojni organ države članice registracije prepriča, da je zrakoplov v skladu z veljavnimi zahtevami glede emisij CO2 na dan prve izdaje spričevala o plovnosti.“;

(44) poddel M oddelka B se nadomesti z naslednjim:

„21.B.450 Osnova za certifikacijo tipa in zahteve glede varstva okolja pri odobritvi projekta popravila

Agencija določi vse spremembe osnove za certifikacijo tipa, ki je kot sklic navedena v certifikatu tipa, dodatnem certifikatu tipa ali dovoljenju ETSO za pomožno pogonsko enoto, kot je ustrezno, za katere meni, da so potrebne za vzdrževanje ravni varnosti, enakovredne predhodno vzpostavljeni, ter o njih uradno obvesti prosilca za projekt popravila.

21.B.453 Izdaja odobritve projekta popravila

(a) Agencija izda odobritev projekta velikega popravila, če:

1. prosilec dokaže svojo sposobnost v skladu s točko 21.A.432B;

2. prosilec zagotovi skladnost s točko 21.A.433;

3. agencija na podlagi preverjanja dokazovanja skladnosti glede na stopnjo vključenosti, določeno v skladu s točko 21.B.100(a), ne ugotovi nobene neskladnosti z osnovo za certifikacijo tipa in zahtevami glede varstva okolja in

4. ni ugotovljena nobena značilnost ali lastnost, zaradi katere bi bil proizvod nevaren za uporabe, za katere se zahteva certifikacija.

(b) Agencija izda odobritev projekta malega popravila, če prosilec zagotovi skladnost s točkama 2 in 4 točke (a) ter če agencija na podlagi svojih preverjanj dokazovanja skladnosti glede na svojo stopnjo vključenosti v skladu s točko 21.B.100(b) ne ugotovi nobene neskladnosti z osnovo za certifikacijo tipa in zahtevami glede varstva okolja.“;

(45) poddel O oddelka B se nadomesti z naslednjim:

„21.B.480 Izdaja dovoljenja ETSO

Agencija izda dovoljenje ETSO, če:

(a) prosilec zagotovi skladnost s točko 21.A.606;

(b) agencija na podlagi preverjanja dokazovanja skladnosti glede na stopnjo vključenosti, določeno v skladu s točko 21.B.100(b), ne ugotovi nobene neskladnosti s tehničnimi pogoji veljavnega ETSO ali z odstopanji od njega, odobrenimi v skladu s točko 21.A.610, če obstajajo, in

(c) ni ugotovljena nobena značilnost ali lastnost, zaradi katere bi bil artikel nevaren za uporabe, za katere se zahteva certifikacija.“